આ માનવરહિત વિમાનને અમેરિકાના પ્રિડેટર ડ્રોનની જેમ જ માનવરહિત લડાકુ યાનના રૂપમાં ઉપયોગમાં લેવામાં આવી શકે છે. આ વિમાનનું પરીક્ષણ તામિલનાડુના ચિત્રદુર્ગમાં આવેલા એરોનોટિકલ ટેસ્ટ રેન્જ ખાતે કરાયું હતું. આ એરોનોટિકલ ટેસ્ટ રેન્જ એ ઈન્ડિયન એરફોર્સનાં તમામ માનવરહિત વિમાનો અને માનવ વિમાનોના પરીક્ષણ માટે ખાસ તૈયાર કરવામાં આવ્યું છે. તાપસા ૨૦૧ની ડિઝાઈન અને તેની સિસ્ટમ ડીઆરડીઓની બેંગ્લુરુસ્થિત પ્રયોગશાળા એરોનોટિકલ ડેવલોપમેન્ટ એસ્ટાબ્લિસમેન્ટ એન્ડ એચએએલ-બીઈએલ સંસ્થાએ મળીને કર્યું છે. આ વિમાનનું વજન બે ટન છે અને ડીઆરડીઓની યુવા વૈજ્ઞાાનિકોની એક ઉત્સાહી ટીમ દ્વારા તેનું સફળ પરીક્ષણ કરાયું હતું. જેમાં સશસ્ત્ર દળોના પાયલટ પણ જોડાયા હતા. અત્રે એ ઉલ્લેખનીય છે કે ભારત હવે પોતાની આર્મી ક્ષમતા વિકસાવવા ભાર આપી રહ્યું છે. સ્વદેશી સ્તરે અત્યાધુનિક શસ્ત્રોના